Í gær , þriðjudaginn 30. júlí , var Regnbogagata opnuð á Dalvík í tilefni af því að Hinsegin dagar í Reykjavík verða heiðursgestir Fiskidagsins mikla . Með þessu er sýndur stuðningur við mannréttindi og margbreytileika . Regnbogagatan nær yfir tvær götur , Sunnutún og Martröð sem er meðfram sjónum . Hinsegin dagar í Reykjavík verða heiðursgestir Fiskidagsins mikla 2019 . Fulltrúi þeirra sér um Vináttukeðjuræðuna 2019 á setningu Fiskidagsins mikla föstudaginn 9. Ágúst kl 18.00 . Pottþétt hinsegin tónlistardagskrá á sviðinu yfir Fiskidaginn mikla , umsjón Regína Ósk , fánar blakta við hún og fleira . Martröð Kveðja frá formanni Hinsegin daga í Reykjavík Á Hinsegin dögum 2019 minnumst við þess að 50 ár eru liðin frá Stonewall uppreisninni í Christoper-stræti í New York . Um 1.500 gestir komu saman á Ingólfstorgi laugardaginn 26. júní og strax í kjölfarið var ákveðið að slík hátíðahöld þyrftu að verða að árlegum viðburði hér í borg . Ári síðar , þegar fyrsta gleðigangan var gengin , voru gestirnir tólf þúsund talsins . Á þessu sannkallaða afmælisári er því mikið fagnaðarefni að skipuleggjendur Fiskidagsins mikla hafi kosið að gera Hinsegin dögum og hinsegin málefnum hátt undir höfði og staðfesta þannig stuðning sinn við mannréttindi og margbreytileika mannlífsins . Við þökkum þann heiður sem okkur er sýndur og vonum að Dalvík , sem og landið allt , skarti sínum skærustu regnbogalitunum í ágústmánuði . Gleðilega hátíð ! Gunnlaugur Bragi Björnsson formaður Hinsegin daga í Reykjavík . Friðrik Ómar Hjörleifsson , Júlíus Júlíusson framkvæmdastjóri Fiskidagsins mikla , Katrín Sigurjónsdóttir sveitarstjóri Dalvíkurbyggðar , Jón Arnar Sverrisson , Símon Ellertsson , Telma Ýr Óskarsdóttir og Hulda Karen Pétursdóttir